   						Anexa nr. 2 
la Hotărârea Consiliului Județean Bistrița-Năsăud nr. 74 din 27.05.2015



       JUDEȚUL                                                           COMPLEXUL MUZEAL
BISTRIȚA-NĂSĂUD                                                  BISTRIȚA-NĂSĂUD
Nr.______/_____2015                                              Nr.______/_____2015



CONTRACT DE DARE ÎN ADMINISTRARE
Nr.____/____________
 


Capitolul I. Părțile contractante

Art.1. Judeţul Bistriţa-Năsăud, cu sediul în municipiul Bistriţa, strada Piaţa Petru Rareş, nr.1-2, cod fiscal 4347550, reprezentat prin domnul EMIL RADU MOLDOVAN având funcţia de Preşedinte al Consiliului Judeţean Bistriţa-Năsăud şi domnul Director executiv al Direcției economice, ec. CIOARBĂ IULIAN TEOFIL, în calitate de proprietar 
şi

Complexul Muzeal Bistrița-Năsăud, cu sediul în municipiul Bistrița, Strada General Grigore Bălan nr.19, județul Bistrița-Năsăud, reprezentată prin domnul Manager, GAVRILAȘ VASILICHI GEORGE-ALEXANDRU, în calitate de administrator,
Au convenit încheierea prezentului contract cu respectarea următoarelor clauze:

Capitolul II. Temeiul legal al contractului

	Art.2. Prezentul contract se fundamentează în principal pe următoarele prevederi legale :
· Art.136, alin.(1),(2),(4) din Constituția României;
· art. 91 alin.(1) lit. c), alin.(4) lit.a), alin.(5) lit.a) pct.4 și pct.10, art.119, art. 120, art.123 alin.(1) din Legea nr.215/2001 privind administraţia publică locală, republicată, cu modificările şi completările ulterioare;
· Art.3 alin.(3) din Legea nr.213/1998 privind bunurile proprietate publică, cu modificările şi completările ulterioare;
· Hotărârea Guvernului nr.923/12.09.2012 pentru modificarea anexei nr.1 la Hotărârea Guvernului nr.905/2002 privind atestarea domeniului public al județului Bistrița-Năsăud, precum și al municipiului, orașelor și comunelor din județul Bistrița-Năsăud;
· prevederile art.6 din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional;
· art.861, art.867-870 din Legea nr.287/2009 privind Codul Civil, republicată, cu modificările şi completările ulterioare;
· Art.4 alin.(2), art.5, art.6, art.23 alin.(5), art.36 din Legea nr.422/2001 privind protejarea monumentelor istorice, republicată, cu modificările și completările ulterioare;
· Hotărârea Consiliului Județean Bistrița-Năsăud nr. 74/25.07.2015 privind reorganizarea activității Centrului German Bistrița prin trecerea de sub autoritatea Consiliului Județean Bistrița-Năsăud în subordinea Complexului Muzeal Bistrița-Năsăud;
· Avizul favorabil nr.436/12.05.2015 pentru constituirea dreptului de administrare, eliberat de Direcția Județeană pentru Cultură și Patrimoniu Național Bistrița-Năsăud, înregistrat la Consiliul Județean Bistrița-Năsăud cu nr. IIB/4500/17.03.2015;
· Obligația privind folosința monumentului istoric nr.423/11.05.2015 emisă de Direcția Județeană pentru Cultură Bistrița-Năsăud, înregistrată la Consiliul Județean Bistrița-Năsăud cu nr.II/7356/11.05.2015;
· Acordul Ministerului Dezvoltării Regionale și Administrației Publice-Direcția generală programe europene nr.35993/30.04.2015, înregistrat la Consiliul Județean Bistrița-Năsăud cu nr. IX/7102/06.05.2015;
· Adresa Complexului Muzeal Bistrița-Năsăud nr.1925/07.05.2015, înregistrată la Consiliul Județean Bistrița-Năsăud cu nr. IIB/7353/ 11.05.2015;
· Adresa Direcției tehnică, investiții, lucrări publice din cadrul Consiliului Județean Bistrița-Năsăud nr.IVA/6440/24.04.2015.

Capitolul III. Obiectul contractului

Art.3. Obiectul contractului îl constituie darea în administrare a imobilului situat în municipul Bistrița, strada Dornei nr.5, proprietate publică a județului Bistrița-Năsăud, identificat în Cartea funciară nr.65061 Municipiul Bistrița, în vederea realizării obiectivelor și indicatorilor asumați prin proiectul ”Crearea Centrului German din Bistrița prin reabilitarea clădirii istorice Casa Argintarului”.

Capitolul IV. Durata contractului

Art.4. Dreptul de administrare se constituie pe durata funcţionării Complexului Muzeal Bistrița-Năsăud ca instituţie publică, dacă interesul public nu impune altfel.

Capitolul V. Drepturile și obligațiile părților

Art.5. Drepturile proprietarului 

a) Să verifice dacă administrarea și destinația imobilului este în conformitate cu prevederile contractului de administrare.
b) Să urmărească modul în care administratorul își îndeplinește obligațiile stabilite prin contract.
c) Să verifice periodic repectarea de către managerul Complexului Muzeal Bistrița-Năsăud obligațiile asumate prin Ghidul Solicitantului aferent DMI 5.1, Cererea de finanțare și prevederile Contractului de finanţare nr.3713/25.04.2013, pe o perioadă de cinci ani, respectiv până la data de 25.02.2020.
d) Să revoce dreptul de administrare, în condiţiile legii, în cazul în care interesul public o impune, în conformitate cu prevederile art.869 din Legea nr.287/2009 privind Codul civil, republicată, cu modificările și completările ulterioare.

Art.6. Obligațiile proprietarului

a) Să predea imobilul spre administare pe baza protocolului de predare-primire, prevăzut în Anexa nr.2 care face parte integrantă din prezentul contract; 
b) Să notifice administratorului Obligația privind folosința monumentului istoric nr.423/11.05.2015 emisă de Direcția Județeană pentru Cultură Bistrița-Năsăud, prevăzută în Anexa nr.1 care parte integrantă din prezentul contract. 
c) Să înştiinţeze în scris Direcţia Județeană pentru Cultură și Patrimoniu Național  Bistrița-Năsăud despre schimbarea administratorului în termen de 15 zile de la data încheierii prezentului contract, potrivit legii, şi să transmită acesteia o copie de pe acte;
d) Să asigure cheltuielile salariale aferente personalului de deservire al centrului, cheltuielile de funcționare precum și cheltuielile necesare îndeplinirii calendarului de activități, prin cuprinderea lor în bugetul Complexului Muzeal Bistrița-Năsăud, pe întreaga durată de funcționare a Centrului German Bistrița;
e) Să controleze periodic modul cum este folosit și întreținut imobilul, cu respectarea destinației stabilite.
f) Să preia imobilul la încetarea în orice mod a contractului de administrare.

Art.7. Drepturile titularului dreptului de administrare

a) Să administreze și să conserve bunul administrat ca un bun proprietar.
b) Să folosească bunul transmis în administrare potrivit prezentului contract, în condițiile legii.
c) Să i se asigure de către proprietar, folosința imobilului, pe toată durata contractului de administrare.
d) Să exploateze în mod direct bunul încredințat în condițiile legii și ale prezentului contract, fără a aduce prejudicii proprietarului.

Art.8. Obligațiile titularului dreptului de administrare

a) Să posede, să folosească şi să dispună de bunul imobil în limitele prezentului contract, numai cu respectarea legislației în vigoare şi a Obligaţiei privind folosinţa monumentului istoric;
b) Să respecte și să mențină destinația bunului conform funcționalității principale atribuită prin proiectul ”Crearea Centrului German din Bistrița prin reabilitarea clădirii istorice Casa Argintarului”,  pe o durată de cinci ani de la finalizarea implementării acestuia;
c) Să nu utilizeze obiectivul de patrimoniu restaurat/protejat/conservat și/sau facilitățile atribuite spre administrare, pe întreaga durată a Contractului de finanțare a proiectului, pe perioada post-implementare, respectiv 26.02.2015-25.02.2020, pentru realizarea de activități economice, în scopul obținerii de venituri, prin cedarea folosinței obiectivului de patrimoniu și/sau a facilităților respective către o terță parte, cu execepția activităților corespunzătoare destinației principale a acestora;
d) Să respecte calendarul anual de activități prevăzut prin proiect;
e) Să întrețină bunul ca un bun proprietar și să obțină toate autorizațiile și/sau avizele prevăzute de lege în vederea bunei funcționări; să păstreze în bune condiții bunul încredințat, să nu-l degradeze/deterioreze, pe toată durata administrării;
f) Să notifice proprietarului eventualele intervenții privind efectuarea reparații capitale sau curente asupra imobilului ce face obiectul prezentului contract. Proprietarul poate desemna un specialist pentru verificarea devizelor de lucrări, urmând să-și exprime acordul sau refuzul cu privire la realizarea acestora;
g) Să asigure, pe cheltuiala sa, în condițiile legii, bunul transmis spre administrare, la o societate de asigurări;
h) Să achite contravaloarea tuturor utilităților aferente imobilului primit în administrare;
i) Să asigure paza, integritatea şi protecţia imobilului monument istoric, încredințat în administrare, să ia măsuri pentru prevenirea şi stingerea incendiilor;
j) Să asigure întreţinerea însemnului distinctiv care marchează calitatea de monument istoric a imobilului;
k) Să asigure mentenanța echipamentelor și dotărilor necesare respectării condițiilor de siguranță la foc și antiefracție, a iluminatului de siguranță;
l) Să asigure pe propria răspundere condiţii corespunzătoare de vizitare, fotografiere, filmare, reproducere şi de publicitate pentru imobilul monument istoric primit spre administrare, fără instituirea unei taxe aducătoare de venituri, astfel încât să se faciliteze creșterea numărului anual de vizitatori/turiști;
m) Să comunice proprietarului în termen de 3(trei) zile calendaristice de la primire, orice act privind revendicarea vreunui drept asupra imobilului ce fac obiectul prezentului contract;
n) Să nu constituie garanții sau alte drepturi reale, asupra imobilului transmis în administrare prin gajare, ipotecare, angajare de credite sau orice alt tip de convenție;
o) Să nu dezmembreze imobilele fără aprobarea proprietarului sau să instituie sarcini asupra acestuia;
p) Să permită accesul proprietarului în incinta imobilelor încredințate pentru a controla starea acestora.
q) Să restituie bunul încredințat, cu toate îmbunătățirile efectuate asupra lui, la încetarea din orice cauză a contractului de administrare;
r) Să înregistreze separat în contabilitatea proprie și în aplicația de mijloace fixe bunul imobil încredințat;
s) Să comunice toate modificările survenite la valoarea de inventar a bunului public aflat în administrare, la momentul efectuării lor;
t) Să efectueze, la sfârșitul fiecărui an, inventarierea bunurilor publice primite în administrare și să transmită câte un exemplar din listele de inventariere, întocmite și semnate, către Consiliului Judeţean Bistriţa-Năsăud;
u) Să înscrie dreptul de administrare asupra imobilului, constituit în favoarea sa, în evidențele de publicitate imobiliară;
v) Să răspundă în nume propriu în litigiile referitoare la dreptul de administrare;
w) Să arate în fața instanței titularul dreptului de proprietate în litigiile ce au ca obiect dreptul de proprietate, în caz contrar purtând răspunderea pentru prejudiciile cauzate ca urmare a neîndeplinirii acestei obligații.

Capitolul VI. Incetarea administrării

	Art.9. Contractul încetează prin:
a) Revocare; dreptul de administrare poate fi revocat, în condițiile legii, în cazul în care interesul public o impune, în conformitate cu prevederile art.869 din Legea nr.287/2009 privind Codul civil, republicată, cu modificările și completările ulterioare;
b) În cazul desființării/reorganizării instituției publice sau după caz, a schimbării titularului dreptului de proprietate publică;
c) În cazul încetării dreptului de proprietate public asupra imobilelor date în administrare.

Capitolul VII. Răspunderea părților

	Art.10. Neîndeplinirea sau îndeplinirea necorespunzătoare a obligațiilor prevăzute în prezentul contract, atrage răspunderea părții aflate în culpă, în condițiile legii.
[bookmark: _GoBack]	Art.11. Titularul dreptului de administrare răspunde față de proprietar de eventualele daune produse prin nerespectarea obligațiilor prevăzute în contract, din încălcarea actelor normative generale și speciale.

Capitolul VIII. Litigii

	Art.12. Litigiile care decurg din prezentul contract se vor soluționa pe cale amiabilă sau, după caz, de către instanțele judecătorești competente.
	Art.13. În litigiile privitoare la dreptul de administrare, în instanță, titularul dreptului de administrare va sta în nume propriu. Administratorul va arăta instanței că Județul Bistrița-Năsăud este titularul dreptului de proprietate, iar bunurile se află în domeniul public al județului Bistrița-Năsăud.

Capitolul IX. Dipoziții finale
	Art.14. Modificarea și/sau completarea prezentului contract se efectuează prin act adițional încheiat în condițiile legii.
	Art.15. Prevederile prezentului contract se completează cu prevederile legislației generale și speciale.
	
Art.16. Prezentul contract a fost încheiat azi __________ în două exemplare originale, câte unul pentru fiecare parte.


             PROPRIETAR,                                         ADMINISTRATOR,
    Județul Bistrița-Năsăud                                 Complexul Muzeal
                                                    				  Bistrița-Năsăud                                                           
              Președinte,                                                     Manager                            
     EMIL RADU MOLDOVAN                             GEORGE ALEXANDRU 
                                                                           GAVRILAȘ VASILICHI     
	



	 Director executiv,                                      Director economic,                             
  ec.TEOFIL IULIAN CIOARBĂ                                                      
                                           




 	     Șef Serviciu,                                     
  GABRIELA ADRIANA CEUCA                       


             



                Vizat,                                                         Vizat,
                 C.F.P.                                                         C.F.P.  






           Avizat juridic,                                             Avizat juridic,                            

